આસારામ દ્વારા પીડિતાનું યૌન શોષણ કરવામાં આવ્યું હોવાને મામલે ગાંધીનગરમાં ચાલી રહેલા કેસમાં આસારામ વિરુદ્ધ સાક્ષી ઈશ્નર નાયકની ઉલટ તપાસ પૂર્ણ થઈ ગઈ છે. હવે કેસના અન્ય સાક્ષીઓની ઉલટ તપાસ કરવામાં આવશે. અત્યારસુધીમાં કુલ 34 સાક્ષીઓની જુબાની લેવામાં આવી છે. જ્યારે આ કેસમાં બચાવ પક્ષ તરફથી સીડી અને અરજી રજૂ કરવામાં આવી છે. કોર્ટે ઘણી અરજીઓ ગ્રાહ્ય ન રાખી હોવાનો દાવો બચાવપક્ષના વકીલ દ્વારા કરવામાં આવ્યો છે.